Babylon 5: The Road Home

Babylon 5: The Road Home on elokuussa 2023 VOD-tilausvideona ilmestynyt animaatioelokuva. Sen on tuottanut Warner Bros. Animation. Kestoltaan 79-minuuttisen elokuvan on ohjannut Matt Peters ja käsikirjoittanut Babylon 5 -televisiosarjan luoja J. Michael Straczynski. Ääninäyttelijöinä on käytetty mahdollisuuksien mukaan roolihahmojen alkuperäisiä näyttelijöitä. Muun muassa Bruce Boxleitner, Claudia Christian, Peter Jurasik ja Tracy Scoggins lukeutuvat elokuvan esiintyjäkaartiin. Televisiosarjan päättymisen jälkeen kuolleiden näyttelijöiden alun perin esittämille hahmoille on otettu uudet ääninäyttelijät.

Rakkaus ja individualismi ovat Babylon 5: The Road Home -elokuvan keskeisiä teemoja. Sen tapahtumat sijoittuvat Babylon 5 -universumiin ja lähtevät käyntiin vuodesta 2262 alkuperäisen sarjan viidennen tuotantokauden jakson ”Objects at Rest” jälkeisestä tilanteesta, jossa John Sheridan ja Delenn jättävät Babylon 5 -avaruusaseman ja suuntaavat Minbar-planeetalle. Ongelmia kuitenkin seuraa, kun Sheridan ”irtoaa ajasta” ja ryhtyy liikkumaan menneiden tapahtumien ja vaihtoehtoisten todellisuuksien seassa. 

Muropaketti-sivuston arvostelussa Babylon 5: The Road Home -elokuvan animaatiota kehuttiin kauniiksi ja alkuperäiselle sarjalle uskolliseksi, mutta kokonaisuutena teoksen katsottiin lähinnä tarjoavan nostalgiaa alkuperäisen sarjan ihailijoille.

 Ääninäyttelijät 
 Roolihahmo Ääninäyttelijä John Sheridan Bruce Boxleitner Susan Ivanova Claudia Christian Londo Mollari Peter Jurasik Lennier Bill Mumy Elizabeth Lochley Tracy Scoggins Lyta Alexander Patricia Tallman Zathras, Jeffrey Sinclair Paul Guyet Michael Garibaldi Anthony Hansen  Toimittaja, tietokoneääni Mara Junot Tri Stephen Franklin  Phil LaMarr David Sheridan Piotr Michael G’Kar Andrew Morgado Delenn Rebecca Riedy

 Lähteet 

 Aiheesta muualla 


Luokka:Elokuvat aikamatkustuksesta
Luokka:Televisiosarjoihin perustuvat elokuvat
Luokka:Yhdysvaltalaiset animaatioelokuvat
Luokka:Yhdysvaltalaiset tieteiselokuvat
Luokka:Vuoden 2023 yhdysvaltalaiset elokuvat